**Actors Studio** er en medlemsorganisasjon for profesjonelle skuespillere, teaterinstruktører og dramatikere, som ligger i 432 West 44th Street, i Hell's Kitchen-området på Manhattan i New York. Den ble grunnlagt 5. oktober 1947 av Elia Kazan, Cheryl Crawford og Robert Lewis. Siden den gang har en rekke kjente personer innen film- og teatermiljøet vært studenter der.

Historie
--------

Actors Studio ble grunnlagt 5. oktober 1947 av Elia Kazan, Cheryl Crawford og Robert Lewis. Organisasjonen er best kjent for sitt arbeid i å videreutvikle og lære bort skuespillermetoden method acting. Denne tilnærmelsen til skuespill ble opprinnelig utviklet av Group Theatre i New York i 1930-årene, basert på det banebrytende arbeidet til Konstantin Stanislavskij. 

Actors Studio ble verdenskjent med Lee Strasberg i sjefsstolen, som overtok styringen i 1951 før han døde i 1982. 

Medlemmene møttes i begynnelsen på Princess Theatre, men i 1955 flyttet de til sitt nåværende tilholdssted, den tidligere presbyterianske kirken Seventh Associate Presbyterian Church. I tillegg til gruppen i New York, finnes det også en Actors Studio West i Hollywood.

Ledelse
-------

Ellen Burstyn, Harvey Keitel og Al Pacino er presidenter i Actors Studio. Mark Rydell og Martin Landau er kunstneriske ledere for gruppen i Hollywood.

The Actors Studio Drama School
------------------------------

Fra september 1994 til mai 2005 samarbeidet Actors Studio med universitetet The New School om utdanningen av masterstudenter gjennom Actors Studio Drama School (ASDS). Etter flere måneder med forhandlinger, bestemte New School-presidenten Bob Kerrey seg i 2005 for å ikke fornye kontrakten med Actors Studio. Avgjørelsen ble møtt med kritikk fra flere tidligere studenter på universitetet.

Siden høsten 2006 har Actors Studio tilbudt en treårig MFA-grad i samarbeid med Pace University.

Inside the Actors Studio
------------------------

TV-programmet *Inside the Actors Studio*, som sendes på Bravo og ledes av James Lipton, dekan på Actors Studio Drama School, inneholder dyptgående intervjuer med skuespillere, regissører, manusforfattere og andre kunstere. Flere av gjestene har bakgrunn fra Actors Studio. Disse programmene blir tatt opp med ASDS-studenter som publikum og fungerer som et seminar for dem.

Kjente alumni
-------------

Helt siden starten har en rekke kjente og suksessfulle skuespillere, filmregissører og dramatikere vært elever på Actors Studio. Blant andre:

* Edward Albee
* Carmen Argenziano
* Carroll Baker
* Joe Don Baker
* Barbara Bain
* James Baldwin
* Anne Bancroft
* Ellen Barkin
* Marlon Brando
* Ellen Burstyn
* Nandita Chandra
* Hayden Christensen
* Lee J. Cobb
* Montgomery Clift
* Bruce Dern
* Robert De Niro
* James Dean
* Sally Field
* Jane Fonda
* James Gandolfini
* Robert Ginty
* David Groh
* Gene Hackman
* Lance Henriksen
* Steven Hill
* Pat Hingle
* Dustin Hoffman
* Kim Hunter
* Anne Jackson
* Salome Jens
* Harvey Keitel
* Bruno Kirby
* Martin Landau
* Diane Ladd
* Brandon Lee
* Jack Lord
* Norman Mailer
* Karl Malden
* Terrence McNally
* Steve McQueen
* Allan Miller
* Marilyn Monroe
* Paul Newman
* Jack Nicholson
* Gerald S. O'Loughlin
* Al Pacino
* Geraldine Page
* Estelle Parsons
* Chazz Palminteri
* Will Patton
* George Peppard
* Tracy Pollan
* Sidney Poitier
* Michael J. Pollard
* Ginette Reno
* Julia Roberts
* Mickey Rourke
* Eva Marie Saint
* Gene Saks
* P. J. Soles
* Sissy Spacek
* Kim Stanley
* Maureen Stapleton
* Rod Steiger
* Eric Stoltz
* Susan Strasberg
* Rip Torn
* Christopher Walken
* Eli Wallach
* Gene Wilder
* Tennessee Williams
* Shelley Winters
* Joanne Woodward

Referanser
----------

1. ↑  Carnicke, Sharon Marie (1998). *Stanislavsky in Focus* **(engelsk)**. Routledge. ISBN 978-9057550690.
2. ↑  Dunlap, David W. (2004). *From Abyssinian to Zion: A Guide to Manhattan's Houses of Worship* **(engelsk)**. Columbia University Press. ISBN 978-0231125420.
3. ↑  «The Actors Studio Leadership» **(engelsk)**. The Actors Studio. Arkivert fra originalen 12. juni 2017.
4. ↑  McKinley, Jesse (26. mai 2005). «New School, in Split With Actors Studio, to Create Own Program». *The New York Times* **(engelsk)**. Arkivert fra originalen 27. juni 2017. Besøkt 29. september 2008.

Eksterne lenker
---------------

* (en) Offisielt nettsted Rediger på Wikidata

* (en) Actors Studio / 7th Associate Presbyterian Church (Manhattan) – kategori av bilder, video eller lyd på Commons Rediger på Wikidata
* About the Actor’s Studio på *American Masters* hos PBS
* *Inside the Actors Studio* hos Bravo
* Actors Studios MFA-grad Arkivert 23. desember 2007 hos Wayback Machine. hos Pace University
* Lydopptak fra Actors Studio fra 1956-1969 hos Wisconsin Historical Society

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** GND **·** LCCN **·** GeoNames
 |